CELEX: 32013D0261
Language: el
Date: 2013-06-03 00:00:00
Title: 2013/261/ΕΕ: Εκτελεστική απόφαση της Επιτροπής, της 3ης Ιουνίου 2013 , που επιτρέπει σε εργαστήριο στην Ουκρανία να πραγματοποιεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων [κοινοποιηθείσα υπό τον αριθμό C(2013) 3193]  Κείμενο που παρουσιάζει ενδιαφέρον για τον ΕΟΧ

5.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 152/50
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 3ης Ιουνίου 2013
   που επιτρέπει σε εργαστήριο στην Ουκρανία να πραγματοποιεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων
   [κοινοποιηθείσα υπό τον αριθμό C(2013) 3193]
   (Κείμενο που παρουσιάζει ενδιαφέρον για τον ΕΟΧ)
   (2013/261/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (1), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Η απόφαση 2000/258/ΕΚ ορίζει τον οργανισμό «Agence Française de Sécurité Sanitaire des Aliments (AFSSA)», στο Nancy της Γαλλίας (η οποία έχει ενταχθεί από την 1η Ιουλίου 2010 στον οργανισμό «Agence nationale de sécurité sanitaire de l’alimentation, de l’environnement et du travail, ANSES)», ως το ειδικό ινστιτούτο που είναι αρμόδιο για την κατάρτιση των κριτηρίων που είναι αναγκαία για την τυποποίηση των ορολογικών δοκιμασιών ελέγχου της αποτελεσματικότητας των αντιλυσσικών εμβολίων.
            
         
               (2)
            
            
               Η εν λόγω απόφαση προβλέπει επίσης ότι η ANSES πρέπει να τεκμηριώνει την αξιολόγηση των εργαστηρίων τρίτων χωρών που έχουν υποβάλει αίτηση για να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων.
            
         
               (3)
            
            
               Μετά τη δυσμενή έκθεση αξιολόγησης που εξέδωσε η ANSES με ημερομηνία 3 Σεπτεμβρίου 2012, η άδεια που χορηγήθηκε στις 30 Ιανουαρίου 2006 σύμφωνα με την απόφαση 2000/258/ΕΚ στο κεντρικό κρατικό εργαστήριο κτηνιατρικής στο Κίεβο έχει ανακληθεί σύμφωνα με την απόφαση 2010/436/ΕΕ της Επιτροπής, της 9ης Αυγούστου 2010, για την εφαρμογή της απόφασης 2000/258/ΕΚ του Συμβουλίου όσον αφορά τις δοκιμές επάρκειας με σκοπό τη διατήρηση των αδειών εργαστηρίων να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων (2).
            
         
               (4)
            
            
               Η αρμόδια αρχή της Ουκρανίας έχει υποβάλει αίτηση για την εκ νέου έγκριση του κεντρικού κρατικού εργαστηρίου κτηνιατρικής στο Κίεβο, η οποία υποστηρίζεται από ευνοϊκή έκθεση αξιολόγησης που πραγματοποιήθηκε για το εν λόγω εργαστήριο από την ANSES με ημερομηνία 6 Μαρτίου 2013.
            
         
               (5)
            
            
               Η αρμόδια αρχή της Ουκρανίας επίσης ενημέρωσε επίσημα την Επιτροπή ότι η ονομασία του εργαστηρίου έχει αλλάξει.
            
         
               (6)
            
            
               Συνεπώς, θα πρέπει να επιτραπεί στο εν λόγω εργαστήριο να διενεργεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων σε σκύλους, γάτες και νυφίτσες.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σύμφωνα με το άρθρο 3 παράγραφος 2 της απόφασης 2000/258/ΕΚ, επιτρέπεται στο ακόλουθο εργαστήριο (κρατικό ερευνητικό ινστιτούτο εργαστηριακής διαγνωστικής και κτηνιατρικής υγειονομικής εμπειρογνωμοσύνης) να διενεργεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων σε σκύλους, γάτες και νυφίτσες:
   
               State Research Institute of Laboratory Diagnostics and Veterinary Sanitary Expertise
            
         
               30, Donetskaya st.,
            
         
               Kiev 03151
            
         
               Ukraine
            
         Άρθρο 2
   Η παρούσα απόφαση εφαρμόζεται από τις 15 Ιουνίου 2013.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 3 Ιουνίου 2013.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 79 της 30.3.2000, σ. 40.
   
      (2)  ΕΕ L 209 της 10.8.2010, σ. 19.